дейонизирана вода.
 3.2.3.4.
 За всяко изпитване изпитваните образци се подготвят чрез намокряне.
 3.2.4.
 Процедура
 3.2.4.1.
 На изпитвателната установка вертикално се закрепва образец с размери 305 х 100 mm. Проверява се за отсъствието на пролука между образеца и горната извита плоскост и дали коритото е поставено правилно. Резервоарът на пулверизатора се пълни с 1 ± 0,005 литра вода и се поставя, както е показано на схемата.
 3.2.4.2.
 Пулверизаторът се регулира, както следва:
 а)налягане (в пулверизатора): 5 bar +10 % / –0 %
 б)дебит: 1 l/min ± 5 s;
 в)пулверизация: кръгова, 50 ± 5 mm диаметър на разстояние 200 ± 5 mm от образеца, дюза 5 ± 0,1 mm диаметър.
 3.2.4.3.
 Водата се пулверизира до отсъствието на водна мъгла, като се отбелязва времето, което е било необходимо. Водата се оставя да се стича от образеца в коритото в продължение на 60 секунди и се измерва количеството събрана вода. Измерва се количеството вода, останало в резервоара на пулверизатора. Изчислява се процентът на събраното количество вода спрямо пулверизираното количество вода.
 3.2.4.4.
 Изпитването се провежда пет пъти и се изчислява средноаритметичният процент на количеството събрана вода. Преди всяко изпитване се проверява дали коритото, резервоарът на пулверизаторът и измервателният съд са сухи.
 3.2.5.
 Резултати
 3.2.5.1.
 Средоаритметичният процент, изчислен в точка 3.2.4.4. трябва да бъде 85 % или по-висок.
 3.2.5.2.
 Когато в рамките на дадена серия от пет изпитвания най-високият и най-ниският процент събрана вода се различават с повече от 5 % от средноаритметичния процент, серията от петте изпитвания се повтаря. Когато в рамките на втора серия от пет изпитвания най-високият и най-ниският процент събрана вода отново се различават от средноаритметичния процент с повече от 5 % и когато по-ниската стойност не отговаря на изискванията на точка 3.2.5.1., одобряването на типа се отказва.
 3.2.5.3.
 Когато вертикалното положение на устройството влияе върху получените резултати, процедурата, описана в точки 3.2.4.1.—3.2.4.4. се повтаря за положенията, в които се постига най-високият и най-ниският процент събрана вода; прилагат се изискванията на точка 3.2.5.2.
 За получаване на резултатите от всяко изпитване се прилагат изискванията на точка 3.2.5.1.
 4.
 Изисквания за одобряване на типа на превозни средства по отношение на техните системи срещу пръски
 4.1.
 Превозните средства от категории N и О, с изключение на превозните средства с повишена проходимост, както са определени в приложение I към Регламент (ЕС) 2018/858, трябва да бъдат конструирани и/или оборудвани със системи срещу пръски, така че да отговарят на изискванията, определени в настоящото приложение. В случай на превозни средства с шаси—кабина тези изисквания могат да бъдат прилагани единствено към колелата, покрити от кабината.
 По усмотрение на производителя, за превозните средства от категории N1, N2 с допустима максимална маса с товар, ненадвишаваща 7,5 тона, O1 и O2, вместо изискванията от настоящото приложение могат да се прилагат изискванията за категория M1, определени в част 2 от приложение V. В такъв случай информационният документ трябва да включва всички данни, свързани с калниците, определени в част 1 от приложение V.
 4.2.
 Изискванията на настоящото приложение относно устройствата срещу пръски, определени в член 2, параграф 19, не са задължителни за превозни средства от